stanford-oval/wikipedia huggingface dataset:
Japan Game Awards
Palkinnot > Japan Game Awards 2006 (2005~2006)

Brain Age: Train Your Brain in Minutes a Day! (Nintendo) Nintendo DS
Final Fantasy XII (Square-Enix) PlayStation 2
Palkinnot > Japan Game Awards 2007 (2006~2007)

Wii Sports (Nintendo) Wii
Monster Hunter Freedom 2 (Capcom) PlayStation Portable
Palkinnot > Japan Game Awards 2008 (2007~2008)

Wii Fit (Nintendo) Wii
Monster Hunter Freedom Unite (Capcom) PlayStation Portable
Palkinnot > Japan Game Awards 2009 (2008~2009)

Mario Kart Wii (Nintendo) Wii
Metal Gear Solid 4: Guns of the Patriots (Konami Digital Entertainment) PlayStation 3
Palkinnot > Japan Game Awards 2010 (2009~2010)

New Super Mario Bros. Wii (Nintendo) Wii
Palkinnot > Japan Game Awards 2011 (2010~2011)

Monster Hunter Portable 3rd (Capcom) PSP
Palkinnot > Japan Game Awards 2012 (2011~2012)

Gravity Daze (Sony Computer Entertainment) PSVITA
JoJo's Bizarre Adventure: All Star Battle (CyberConnect2) PS3
Palkinnot > Japan Game Awards 2013 (2012~2013)

Minister of Economy, Trade and Industry Award: Puzzle & Dragons, GungHo Online Entertainment.
Games of the Year Division:
Grand Award: Animal Crossing: New Leaf (Nintendo) 3DS
Game Designers Award: The Unfinished Swan
Award for Excellence: Animal Crossing: New Leaf, Biohazard 6, Bravely Default: Flying Fairy, Dragon Quest X Online, Fantasy Life, Luigi's Mansion: Dark Moon, New Super Mario Bros. U, Phantasy Star Online 2, Pokemon Black Version 2 and Pokemon White Version 2, Soul Sacrifice, Super Danganronpa 2
Special Award: Puzzle & Dragons
Best Sales Award: Animal Crossing: New Leaf
Global Award: Call of Duty: Black Ops II
Palkinnot > Japan Game Awards 2014 (2013~2014)

Monster Hunter 4 (Capcom) 3DS
Yo-Kai Watch (Level-5) 3DS
Palkinnot > Japan Game Awards 2015 (2014~2015)

Yo-Kai Watch 2 (Level-5) 3DS
Palkinnot > Japan Game Awards 2016 (2015~2016)

Splatoon (Nintendo) Wii U
Aiheesta muualla

Viralliset kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japan Game Awards
Käännös suomeksi
Oleg Šilin

| Oleg Šilin |
| --- | --- |

Henkilötiedot
Syntynyt: 4. toukokuuta 1991 (ikä 33) Omsk, Venäjä
Kansalaisuus:   Venäjä
Jääkiekkoilija
Pelipaikka:  maalivahti
Hanska:  vasen
Pituus:  181 cm
Paino:  87 kg
Sarja:  VHL
Pelaajaura
Pääsarjaura:  2015–
Aik. seurat:  Jermak Angarsk (VHL) Sokol Krasnojarsk (VHL) Avangard Omsk (KHL) THK Tver (VHL) Jugra Hanty-Mansijsk (VHL) HK Saryarka Karaganda (Kazakstan) Metallurg Novokuznetsk (VHL) Krefeld Pinguine (DEL) Kölner Haie (DEL)
Oleg Šilin (s. 4. toukokuuta 1991 Omsk, Venäjä) on venäläinen jääkiekkomaalivahti.
Oleg Zagorodnev

| Mitalit> Maa:   Neuvostoliitto.Miesten maahockey. Olympialaiset  | Mitalit> Maa:   Neuvostoliitto.Miesten maahockey. Olympialaiset  | Mitalit> Maa:   Neuvostoliitto.Miesten maahockey. Olympialaiset  | Maa:   Neuvostoliitto> Miesten maahockey. |
| --- | --- | --- | --- |
|  Pronssia | Moskova 1980 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Alankomaat 1983 |  |  |
Oleg Jevgenjevitš Zagorodnev (ven. Олег Евгеньевич Загороднев, s. 7. maaliskuuta 1959 Kaliningrad, Venäjän SFNT) on Neuvostoliittoa edustanut, kilpauransa päättänyt maahockeypelaaja.
Zagorodnev kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia. Zagorodnev saavutti myös EM-hopeaa vuonna 1983.
John Scalzi

| John Scalzi |
| --- | --- |
 John Scalzi
Henkilötiedot
Syntynyt: 10. toukokuuta 1969 (ikä 55)
Kansalaisuus:  Yhdysvallat
Ammatti:  kirjailija
Kirjailija
Tyylilajit:  Science fiction
Palkinnot
 Hugo-palkinto 
Aiheesta muualla
www.scalzi.com
Löydä lisää kirjailijoitaKirjallisuuden teemasivulta
John Michael Scalzi II (s. 10. toukokuuta 1969) on yhdysvaltalainen kirjailija.
Henkilöhistoria ja palkinnot

Scalzi syntyi Kaliforniassa. Hänen ensimmäinen romaaninsa Old Man's War (2005) oli huomattava menestys ja toi kirjoittajalleen Hugo-ehdokkuuden. Elokuussa 2006 hänelle myönnettiin parhaan uuden kirjailijan John W. Campbell -palkinto.
Jo ennen uraansa tieteiskirjallisuuden parissa Scalzi oli tehnyt useita julkaisuja; aivan ensimmäinen niistä oli The Rough Guide to Money Online lokakuussa 2000. Kirjailija on pitänyt internetissä blogia vuodesta 1998.
Scalzi voitti vuonna 2013 Hugon teoksellaan Redshirts
Scalzi on tehnyt Tor-kustantajan kanssa sopimuksen kolmestatoista kirjasta, joista ensimmäinen on vuonna 2017 julkaistu The Collapsing Empire.
Vuonna 2020 julkaistu The Last Emperox voitti Dragon Awards -palkinnon.
Teokset > Old Man's War -sarja

Old Man's War (2005)
The Ghost Brigades (2006)
The Last Colony (2007)
Zoe's Tale (2008)
The Human Division (2013)
Teokset > Lock In -sarja

Lock In (2014, Tor Books)
Head On (2018, Tor Books)
Teokset > The Interdependency -sarja

The Collapsing Empire (2017, Tor Books)
The Consuming Fire (2018, Tor Books)
The Last Emperox (2020, Tor Books)
Teokset > Muita

The Android's Dream (2006), Seiun-palkinto
Redshirts (2012), Hugo-palkinto
The Kaiju Preservation Society (2022)
Aiheesta muualla

Internet book list: Author Information: John Scalzi (Arkistoitu – Internet Archive) (englanniksi)
Scalzin kotisivut (englanniksi) (Kotisivuilta löytyy muun muassa Scalzin blogi)
John Scalzi Internet Speculative Fiction Database -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Scalzi
Käännös suomeksi
Oleg Šamajev

Oleg Šamajev (ven. Олег Шамаев; s. 2. elokuuta 1982 Chirchiq) on uzbekistanilainen alppihiihtäjä.
Šamajev osallistui olympialaisiin ensimmäistä kertaa Vancouverissa 2010. Hän toimi maansa lipunkantajana kisojen avajaisissa ja sijoittui pujottelussa 42:seksi jäätyään suurpujottelussa 77. tilalle.
Joonas Kostiainen

Joonas Kostiainen (s. 5. maaliskuuta 1987) on suomalainen moottoriurheilija. Hän aloitti uransa karting-sarjoissa. Vuonna 2007 Kostiainen kilpaili Formula Renault NEC -sarjassa Koiranen Motorsport -formulatallissa, joka tunnettiin aiemmin nimellä Koiranen bros. Motorsport.
Kostiainen on sukua huippusuunnistaja Veikko Kostiaiselle.
Jokilampi (Kangasniemi)

| Jokilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°51′29″N, 26°45′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.055
Mittaustietoja
Pinnankorkeus:  95,2 m  
Pituus:  570 m  
Leveys:  520 m  
Rantaviiva:  1,959 km  
Pinta-ala:  10,014 ha  
Saaria:  ei saaria 
 fiJokilampi 
Jokilampi  on Etelä-Savossa Kangasniemellä  Sydänmaan lähellä sijaitseva lampi.
Maantietoa

Lampi on 570 metriä pitkä, 520 metriä leveä, ja sen pinta-ala on 10,0 hehtaaria. Lammella ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,2 metriä mpy.
Ola Svensson

Ola Svensson
Ola Nils Håkan Svensson (s. 23. helmikuuta 1986 Lund, Ruotsi) on ruotsalainen laulaja, joka tuli kuuluisaksi esiintymisestään Ruotsin Idolissa vuonna 2005, jossa hän sijoittui kahdeksanneksi.
Olan esikoisalbumi Given To Fly julkaistiin 31. toukokuuta 2006 ja se nousi ykköseksi Ruotsin albumilistalla välittömästi julkaisun jälkeen. Hänen ensimmäinen singlensä ”Rain” menestyi yhtä hyvin singlelistalla ja se olikin yksi soitetuimmista kappaleista Ruotsin radiossa puolen vuoden ajan. Olan toinen single ”Brothers” on hänen itse kirjoittamansa. Laulu kertoo Olan kahdesta veljestä, jotka adoptoitiin El Salvadorista.
Diskografia > Albumit

My Own Idol - Idol 2005 (2005)
Given To Fly (2006)
Good Enough (2007)
Good Enough The Feelgood Edition (2008)
OLA (2010)
Carelessly Yours (2014)
Diskografia > Singlet

Rain (2006)
Brothers (2006)
Natalie (2007)
Du Är Musiken I Mig (HSM2 "You Are The Music In Me") (duetto Molly Sandenin kanssa) (2007)
S.O.S. (2007)
Love In Stereo (2008)
FeelGood (2008)
Sky's The Limit (2009)
Unstoppable (The Return of Natalie) (2010)
Overdrive (2010)
All Over the World (2010)
RIOT (2011)
I'm in Love (2012)
Aiheesta muualla

Olan kotisivut (Arkistoitu – Internet Archive)
Ola Salo

| Ola Salo |
| --- | --- |
 Ola Salo Helsingissä vuonna 2007.
Henkilötiedot
Syntynyt: 19. helmikuuta 1977 (ikä 47)
Ammatti:  laulaja sanoittaja
Muusikko
Taiteilijanimi:  Ola Salo 
Aktiivisena:  1992–
Tyylilajit:  glam rock pop
Soittimet:  koskettimet kitara
Yhtyeet:  The Ark
Levy-yhtiöt:  Roxy (King Island Roxy Recordings)
  [ Muokkaa Wikidatassa ] [ ohje ]  
Ola Salo (oikealta nimeltään Rolf Ola Anders Svensson, s. 19. helmikuuta 1977 Avesta, Ruotsi) on ruotsalainen laulaja, säveltäjä ja sanoittaja. Salo tuli tunnetuksi glam rock -yhtye The Arkin laulajana ja keulakuvana, joka myös sanoitti ja sävelsi kaikki yhtyeen kappaleet.
Elämä

Salo vietti lapsuutensa Rottnessa Smålandissa, mutta myöhemmin hän muutti Malmöhön. Lukion jälkeen Salo opiskeli yliopistossa teoreettista filosofiaa, mutta jätti opinnot kesken omistautuakseen muusikon uralle. Hänen isänsä oli ammatiltaan pappi.
Ola Salo on 18-vuotiaasta asti tiennyt olevansa biseksuaali. Jo varhain hän teki päätöksen olla avoin sen suhteen. The Arkin ensimmäisellä albumilla, We Are The Ark (2000), ollut kappale "Let Your Body Decide", sai median pohtimaan hänen seksuaalisuuttaan. Silloin hän päätti olla salaamatta sitä, että hänellä on ollut rakkaussuhteita sekä miesten että naisten kanssa. Seuraavalla levyllä, In Lust We Trust (2002), oli muun muassa kappale "Father of a Son", joka ottaa kantaa homojen adoptio-oikeuden puolesta.  Hän on kertonut kirjoittaneensa kappaleet omana itsenään, ihmisenä joka pystyy rakastamaan molempia sukupuolia. Hän on sanonut: "Useimmat ihmiset eivät ymmärrä, että joku on biseksuaali. Se laittaa ihmiset hämilleen. Homoseksuaaleihin voi sentään lyödä leiman, mutta biseksuaalit menevät yli ymmärryksen. Se on yksi niistä harmaista alueista, joita ihmisten on todella vaikea käsitellä."
Ola Salo avioitui Anneli Pekulan kanssa vuonna 2009. Seuraavana vuonna pariskunnalle syntyi tytär.
Ura

Salo on kuvannut The Arkia "teatraaliseksi, tarttuvaksi ja kyseenalaistavaksi". Yhtyeen nimi tulee runosta, jonka hän kirjoitti 14-vuotiaana ja joka noudattaa Nooan arkin ideaa kerätä yhteen ihmisiä ympäri maailmaa sekä pelastaa heidät elämän tylsyydeltä ja banaaliudelta. The Ark valittiin Ruotsin euroviisuedustajaksi kappaleella "The Worrying Kind" vuonna 2007. Yhtye oli yksi ennakkosuosikeista, mutta jäi sijalle 18.
Salo esitti Jeesusta Malmön Oopperan musikaalissa Jesus Christ Superstar vuoden 2008 syksystä vuoden 2009 maaliskuuhun. Salo myös käänsi itse laulujen sanoitukset ruotsiksi.
Salo oli mukana The Voice Sverige -ohjelmassa yhtenä valmentajana vuonna 2012.
Aiheesta muualla

Wikimedia Commonsissa on kuvia tai muita tiedostoja aiheesta .
The Arkin viralliset kotisivut (Arkistoitu – Internet Archive)
Haastattelu vuodelta 2006 aiheena kappale "Lema Sabachtani", (ruotsiksi)
Johan Ludvig Snellman

Johan Ludvig Snellman (14. maaliskuuta 1850 Helsinki – 15. marraskuuta 1909 Espoo) oli suomalainen Suomen senaatin esittelijäsihteeri ja valtiopäivämies.
Snellmanin vanhemmat olivat senaattori, kanslianeuvos Johan Wilhelm Snellman ja Johanna Lovisa Wennberg. Hän pääsi ylioppilaaksi 1869 Helsingin ruotsalaisesta normaalikoulusta ja opiskeli Helsingin yliopistossa valmistuen filosofian kandidaatiksi ja maisteriksi 1873 sekä molempien oikeuksien kandidaatiksi 1879. Snellman sai varatuomarin arvon 1881 ja toimi Suomen senaatin kulkulaitostoimituskunnan esittelijäsihteerinä vuodesta 1897 alkaen.
Snellman oli aatelissäädyssä sukunsa edustaja valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906.
Johan Ludvig Snellman oli naimisissa 1881–1883 Julia Evelina Charlotta Lagin (1858–1883) kanssa ja vuodesta 1889 Nanny Maria Montinin (s. 1862) kanssa. Hänen lapsiaan toisesta avioliitosta olivat taidemaalari Eero Snellman ja filosofian maisteri, kirjailija Clara Snellman-Borenius.
Jollas Instituutti

| Jollas Instituutti |
| --- | --- |

Perustettu:  1961
Avainhenkilöt:  Juha Ruosteenoja, rehtori
Kotipaikka:  Helsinki, Suomi
Emoyhtiö:  SOK-yhtymä
Kotisivu:  jollas.fi
Infobox OKVirheellinen NIMI-arvo: 
Jollas Instituutti on S-ryhmän oppimis- ja valmennuskeskus, jonka toiminnan tarkoituksena on osaamista kehittämällä edistää S-ryhmän toiminta-ajatuksen toteutumista ja kilpailukykyä. Instituutti sijaitsee Helsingin Vallilassa, SOK:n pääkonttorissa Ässäkeskuksessa, mutta koulutusta järjestetään myös asiakkaiden omissa toimipaikoissa sekä verkkokoulutuksina.
Historia

Kaupparyhmä koulutti omaa henkilöstöä jo vuosisadan alusta lähtien, ensimmäiseksi Suomen Osuustoimintaopistossa, sen jälkeen Suomen Osuuskauppakoulussa ja sittemmin Suomen Osuuskauppaopistossa.
Nykyisen Jollas Instituutin juuret ulottuvat vuoteen 1949, jolloin SOK osti Jollaksen kartanon Tavaststjärnan sukuun kuuluvalta Saksan kansalaiselta everstinna Radowitchiltä, ja myöhemmin kartanon alueisiin kuuluvia lisämaita Waldemar Tefkeltä. Kartano kunnostettiin koulutuskäyttöön. Vuonna 1961 kartanon käydessä liian ahtaaksi koulutustoiminnalle Jollas Instituutti muutti uusiin tiloihin Porvariskuninkaan puiston vierelle. Puiston alueella oli aiemmin sijainnut Suomen osuustoiminnan kehittäjän Hannes Gebhardin perheen kesäpaikka, Auralan huvila.
Jollaksen tehtäväksi on määritelty kilpailuedun tuottaminen S-ryhmän liiketoiminnoille kehittämällä osaamista ja tukemalla muutosten läpivientiä. Instituutin tavoitteena olla Suomen arvostetuin palvelualojen muutoksen asiantuntija. Osana tätä tavoitetta instituutti muutti kesäkuussa 2016 S-ryhmän toimipaikkoihin ja Ässäkeskukseen. Tavoitteena on entistä tiiviimpi yhteys liiketoiminnan kanssa ja toiminnan kohdistaminen kilpailuetua tuottavaan osaamisen kehittämiseen.
Toiminta

Instituutti valmentaa S-ryhmän kaikkia henkilöstöryhmiä myyjistä johtajiin ja tarjoaa palveluja  S-ryhmän liiketoiminnoille. Asiakkaita ovat S-ryhmän osuuskaupat ja SOK-yhtymä. Vuosittain instituutin valmennuksiin osallistuu kymmeniätuhansia opiskelijoita.
Instituutin järjestetään muun muassa avausvalmennuksia, esimiesvalmennuksia, pitkiä erikoisammattitutkintoon tähtääviä valmennuksia sekä myyntivalmennuksia. Valmentajat ovat useimmiten tehneet pitkän uran S-ryhmässä.
Aiheesta muualla

Jollas Instituutin kotisivut
kaupankoulutuksenkehittamiskeskus.fi, Jollas (Arkistoitu – Internet Archive)
Hanna Pulli, Kandidaatintutkielma Kaupallisen kenttäkoulutuksen jälkeiset urapolut S-ryhmässä (Arkistoitu – Internet Archive)
Johan Lundström

Johan Lundström (5. tammikuuta 1759 Karjaa – 17. tammikuuta 1840 Karjaa) oli suomalainen maanviljelijä ja valtiopäivämies.
Lundströmin vanhemmat olivat Johan Henriksson ja Beata Johansdotter ja puoliso Eva Sofia Hansdotter (k. 1830). Lundström edusti talonpoikaissäädyssä Porvoon valtiopäivillä 1809 Uudenmaan ja Hämeenlinnan läänin Raaseporin läntistä kihlakuntaa.
Oleg Ševtsov

| Mitalit> Maa:   Venäjä.Miesten jääkiekko. Olympialaiset  | Mitalit> Maa:   Venäjä.Miesten jääkiekko. Olympialaiset  | Mitalit> Maa:   Venäjä.Miesten jääkiekko. Olympialaiset  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Nagano 1998 |  |  |
Oleg Ševtsov (s. 29. joulukuuta 1971) on venäläinen jääkiekkomaalivahti. Hän voitti olympiahopeaa Venäjän jääkiekkomaajoukkueessa Naganon olympialaisissa vuonna 1998.
Aiheesta muualla

Oleg Ševtsov The Internet Hockey Databasessa (englanniksi)
Onome Ebi

Onome Ebi (s. 8. toukokuuta 1983) on nigerialainen jalkapalloilija. Hän on pelipaikaltaan puolustaja. Hän on kuulunut Nigerian naisten maajoukkueeseen vuosien 2003, 2007, 2011, 2015 ja 2019 MM-kilpailuissa, ja hän on ensimmäinen afrikkalainen, joka on pelannut viidessä MM-lopputurnauksessa.
Ebi edustaa kiinalaista Henan Huishang- joukkuetta.
Johan Magnus Lupaeus

Johan Magnus Lupaeus (k. 1680) valittiin vastaperustetun Tuusulan seurakunnan ensimmäiseksi kirkkoherraksi eli pastoriksi 1654. Hän oli aiemmin toiminut Hämeenlinnan vuonna 1639 perustetun kaksiopettajaisen lastenkoulun rehtorina ja vuodesta 1644 lähtien Tuusulan kappalaisena. 1653 mainitaan kenraalikuvernööri Pietari Brahen suositelleen häntä kirkkoherraksi näiden aikaisempien toimiensa perusteella. Seurakunnan erottamiseen Sipoon seurakunnasta vaikutti olennaisesti Vanhankylän kartanon isäntä, ratsumestari Nils Stålhana.
Ensimmäinen kirkkoherra joutui kirjaimellisesti käymään olemassaolon taistelua, kun pappila oli raivattava viljelykseen autiotiloista ja papinmaksujen keruu oli vaikeaa seurakunnan perustamisen aiheuttaman vastarinnan vuoksi.
1644 kappalainen Johannes pyysi käräjätodistusta autiotilasta, jonka hän halusi ottaa viljelykseensä. Kyseessä oli Heikki Tuomaanpojan maakirjaan merkitty puolen manttaalin autiotila, joka oli ollut 13 vuotta viljelemättä. Kappalainen lienee elänyt suuressa taloudellisessa ahdingossa, sillä 1652 hän otti viljelykseensä toisenkin autiotilan Tuusulasta. Tila oli ollut 20 vuotta autiona ja maaherra myönsi sille kuuden vuoden verovapauden. Autiotilan kunnostamisessa ei kappalainen joutunut yksin ahkeroimaan, vaan pitäjäläiset auttoivat peltotöissä ja rakentamisessa. Pappilaan oli 1645 rakennettu tupa, kamari ja sauna, mutta myöhemmin kuntalaisia piti patistaa töihin. 1663 muistutettiin käräjillä tuusulalaisia pappilan korjauksesta ja lahtelaisille, keravalaisille ja hyryläläisille piti antaa muistutus riihen rakentamisesta. Työn tekemiselle määrättiin uhkasakko.
Lupaeus kuoli 1680. Yhdeksän vuotta myöhemmin 1689 viranomaiset havaitsivat, ettei kruunu ollut saanut vuodesta 1631 lainkaan osuuksiaan Vanhankylän ratsutilan kymmenyksistä. Kun maaherra sitten vaati takautuvasti maksuja, Vanhankylän perilliset väittivät maksaneensa kymmenykset kirkkoherralle yhdessä tämän osuuden kanssa ja samalla perilliset väittivät kirkkoherran pitäneen kruunun osuuden itsellään. Lupaeuksen perilliset haastettiin oikeuteen. Vastaamassa olivat vävyt kirkkoherra Cramerus, kihlakunnankirjuri Juho Matinpoika ja kihlakunnankirjuri Wijkman. Jälkimmäisen laatimassa selvityksessä kruunun saatavien anastus kiistettiin, mutta siitä huolimatta Lupaeuksen perilliset tuomittiin talvikäräjillä 1691 maksamaan kymmenykset kappalaisen kirkkoherrakaudelta.
Johan Magnus Lupaeuksen puoliso oli Maria Michelsdotter. Heidän lapsiaan olivat:
Regina, puoliso Tuusulan kappalainen, sittemmin kirkkoherra Johan Cramerus.
Anna Maria, oli elossa leskenä 1713, puoliso Padasjoen kirkkoherra Zachris Colliander
Koehyppääjä

Bjørn Einar Romøren toimi koehyppääjäni Vikersundissa vuonna 2011 karsiuduttuaan kilpailusta.
Koehyppääjä on mäkihypyssä käytetty hyppääjä, joka ei kilpaile. Esimerkiksi tilanteessa, jossa kilpailussa on ollut keskeytys hankalien tuuliolojen vuoksi, koehyppääjä varmistaa mäen olevan turvallisessa hyppykunnossa kilpailun jatkumiseksi. Koehyppääjän ei ole tarkoitus hypätä pitkälle, vaan varmistaa mäen turvallisuus. Koehyppääjän tunnistaa liivistä, jossa on V-kirjain ja jokin numero, esimerkiksi V 8.
Koe-esiintyminen

Koe-esiintyminen on tilaisuus, jossa valintaraati etsii teokseen tai rooliin sopivaa esiintyjää. Koe-esiintymisestä käytetään Suomessa myös englanninkielisiä nimiä audition (koe-esiintyminen) tai casting (roolitustilaisuus).
Valintaraati voi etsiä esiintyjää tiettyyn rooliin tai ylipäätään tekeillä olevaan teokseen. Se voi ottaa koe-esiintyjät vastaan joko ryhmässä tai yksi kerrallaan ja halutessaan kuvata esiintymistilanteen. Raatiin kuuluu tavallisesti tulevan teoksen taiteellisia ja tuotannollisia henkilöitä, kuten ohjaaja ja mahdollisesti tuottaja. Paikalla voi olla myös muita asiantuntijoita ja sihteeri.
Koe-esiintymisen rakenne riippuu paljolti siitä, mitä tulevassa roolissa tulee tehdä. Sen tarkoituksena on mitata, kuinka hyvin henkilö sopisi teokseen tai rooliin, jota hän koe-esiintymisessä esittää. Joissakin tapauksissa koe-esiintyjät ovat saaneet ennalta valmisteltuja tehtäviä, jotka he esittävät raadin edessä. On myös tavallista, että he saattavat esittää teokseen kuuluvan dialogin joko raadin avustajan tai toisen hakijan kanssa. Heitä voidaan pyytää myös tanssimaan, laulamaan tai esittämään muita erityistaitoja raadin toiveen mukaan. Kaiken tämän tarkoituksena on mitata koe-esiintyjän kykyä ottaa vastaan ohjausta, muuntautua ja esittää annettua roolia.
Koe-esiintymisistä ilmoitetaan aiheeseen erikoistuneissa ryhmissä (Suomessa esimerkiksi Roolituspalvelu), Internetissä ja alan tiedotteissa.
Oleg Šatov

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Oleg Aleksandrovič Šatov
Syntymäaika: 29. heinäkuuta 1990 (ikä 34)
Syntymäpaikka: Nižni Tagil, Neuvostoliitto
Pelipaikka: hyökkäävä keskikenttäpelaaja
Pituus: 173 senttimetriä
Paino: 64 kilogrammaa
Seura
Seura: Zenit Pietari
Pelinumero: 17
Seurat
| Vuodet | Seura | O | (M) |
| 2007–2011 | Ural | 127 | (16) |
| 2012–2013 | Anži Mahatškala | 34 | (3) |
| 2013– | Zenit Pietari | 39 | (6) |
| 2018 | → Krasnodar |  |  |
Maajoukkue
| 2013– | Venäjä | 13 | (2) |
 Seurajoukkueuran tilastot kattavat vain kansalliset sarjat, päivitetty 19. maaliskuuta 2015.  Maajoukkueuran tilastot päivitetty 19. maaliskuuta 2015.
Oleg Aleksandrovič Šatov (ven. Олег Александрович Шатов, s. 29. heinäkuuta 1990 Nižni Tagil, Venäjän SFNT, Neuvostoliitto) on venäläinen jalkapalloilija. Hän edustaa venäläistä Zenit Pietaria ja on pelipaikaltaan hyökkäävä keskikenttäpelaaja.
Aiheesta muualla

Wikimedia Commonsissa on kuvia tai muita tiedostoja aiheesta .
Oleg Šatovin tilastot Soccerway-sivustolla (englanniksi)
Venäjän joukkue – Jalkapallon MM-kilpailut 2014
1 Akinfejev |
2 Kozlov |
3 Štšennikov |
4 Ignaševitš |
5 Semjonov |
6 Kanunnikov |
7 Denisov |
8 Glušakov |
9 Kokorin |
10 Dzagojev |
11 Keržakov |
12 Lodigin |
13 Granat |
14 Berezutski |
15 Mogilevets |
16 Ryžikov |
17 Šatov |
18 Žirkov |
19 Samedov |
20 Faizulin |
21 Ionov |
22 Ještšenko |
23 Kombarov |
Valmentaja Capello
Venäjän joukkue – Jalkapallon EM-kilpailut 2016
1 Akinfejev |
2 Šiškin |
3 Smolnikov |
4 Ignaševitš |
5 Neustädter |
6 A. Berezutski |
7 Jusupov |
8 Glušakov |
9 Kokorin |
10 Smolov |
11 Mamajev |
12 Lodigin |
13 Golovin |
14 V. Berezutski |
15 Širokov |
16 Guilherme |
17 Šatov |
18 Ivanov |
19 Samedov |
20 Torbinski |
21 Štšennikov |
22 Dzjuba |
23 Kombarov |
Valmentaja Slutski
Jolmalompolo

| Jolmalompolo |
| --- | --- |
Valtiot:  Suomi
Paikkakunta:  Ylitornio
Koordinaatit:  66°39′19″N, 24°40′57″E
Vesistöalue ja valuma-alueen tietoja
Laskujoki:  Jolmakoski 
Järvinumero:  67.962.1.001
Mittaustietoja
Pinnankorkeus:  91,8 m  
Rantaviiva:  2,957 km  
Pinta-ala:  13,302 ha  
Saaria:  ei saaria 
 fiJolmalompolo 
Jolmalompolo  on Lapissa Ylitorniolla Raanujärven kylän lähellä sijaitseva järvi.
Maantietoa

Järven pinta-ala on 13,3 hehtaaria, se on 650 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 3,0 kilometriä.
Säännöstely

Järven vedenpinnan korkeus on 91,8 metriä mpy. Järvi on myös säännöstelty, jolloin sen vedenpinnan korkeuden tulee pysyä korkeusarvojen 95,00 ja 97,00 välissä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Raanujärven alueeseen (67.962) se kuuluu. Järven vedenpinnan korkeus on 91,8 metriä mpy.